Letisko Medlánky

Letisko Medlánky leží v katastrálnom území mestskej časti Brno-Komín (dráhový systém) a v katastrálnom území Brno-Medlánky (prevádzkové budovy). Je určené pre lietadlá, vrtuľníky, klzáky, ultraľahké lietadlá, voľné balóny alebo vzducholode.

 Určenie a prevádzka 
Letisko je vybavené pre lety VFR (podľa vidu) a má z hlukových dôvodov obmedzenú prevádzku na dobu 07:00 – 18:00 UTC. Piloti lietadiel musia ďalej rešpektovať skutočnosť, že sa nachádza vnútri TMA a v bezprostrednom susedstve hranice CTR medzinárodného letiska Brno-Tuřany. Okruhy je preto možné lietať iba západným smerom.

Na letisku sa tiež nachádza krátka asfaltová VPD pre letecké RC modely.

 História 
Za priekopníka brnianskeho letectva je považovaný študent techniky Richard Harabus, ktorý už v roku 1914 dokončil svoj prvý klzák. Ale ako oficiálny začiatok Medláneckého letiska je udávaný až rok 1924, kedy tu bola usporiadaná I. národná súťaž plachtových lietadiel pri Brne, ktorej sa zúčastnilo 8 klzákov, z toho dva stroje zahraničnej konštrukcie mimo súťaž. V roku 1934 sa letisko v dôsledku policajného zákazu lietania, vyvolaného sťažnosťami poľnohospodárov, sťahuje do Čebína, kde však bola prevádzka s príchodom druhej svetovej vojny nútene ukončená. Koncom roku 1942 sa v Medlánkách začalo budovať výcvikové plachtárske stredisko pre Luftwaffe. Výcvik bol začatý na jar 1943 a prebiehal až do konca vojny, do apríla 1945.

Po oslobodení na letisku začína pôsobiť Zemská plachtárska škola. Od roku 1953 sa medlánecký aeroklub stáva súčasťou Zväzarmu a jeho členovia v nasledujúcich rokoch zaznamenali rad športových úspechov. Po roku 1990, po zrušení Zväzarmu, je Aeroklub Medlánky, ako prevádzkovateľ letiska, zaregistrovaný ako občianske združenie pod Aeroklub ČR. Po vrátení pozemkov pôvodným vlastníkom musí aeroklub komplikovane riešiť otázky nájomných zmlúv.http://www.akmedlanky.cz/aeroklub/historie-a-tradice-klubu/ História na stránkách Aeroklubu

Dnes tu okrem iného členovia klubu udržiavajú aj historické vetrone Z-24 Krajánek, LF-107 Luňák, LF-109 Pionier, LG-125/425 Šohaj a LG-130 Kmotrhttp://letistecr.cz/zajimavosti/circa-urbem-brunensis-2-netopyrky-za-kominem.aspx  Článok o Medlánkach na stránkach letistecr.cz.

Na úpätí kopca Netopýrky sú umiestnené pamätné tabule obetiam dvoch tragických nehôd, Jaroslava Šimka a Mirka Ullmana, na stene letiskovej budovy má pamätnú tabuľu František Kríž (1920 – 1997), priekopník česko-slovenského bezmotorového a motorového lietania.http://www.brno.tucnacek.cz/2005072502  Stručná história s fotografiami

Dňa 11. júla 2011 došlo v blízkosti letiska k havárii ultraľahkého lietadla, ktoré pilotoval bývalý brniansky hokejista, neskôr prvý zahraničný profesionál v NHL z východného bloku, 71-ročný Jaroslav Jiřík. Krátko po vzlete dopadlo jeho nové, amatérsky postavené lietadlo do obilného poľa, kde sa vznietilo. Pilot bol na mieste mŕtvy.http://brnensky.denik.cz/nehody/ve-zricenem-letadle-zemrel-byvaly-hokejista-jirik.html Zpráva v Deníku.cz

 Doprava z / na letisko 
náhľad|Letisko na pláne Komína
Pre peších je letisko dobre prístupné z komínského sídliska zo zastávky Řezáčova, odkiaľ je potrebné pokračovať poľnou cestou asi  k začiatku dráhy 33. Z opačnej strany je letisko dostupné od zastávky Medlánky, odkiaľ ďalej pokračuje prístupová trasa, asi  dlhá, po ulici Turistickej a nadväzujúcou cestou k prevádzkovým budovám letiska.

Pre motoristov alebo cyklistov je letisko dobre prístupné po medláneckých uliciach Kytnerova – Turistická, z Komína po ulici Chaloupky a nadväzujúcou komunikáciou, z Bystrc odbočkou z ulice U Zoologické zahrady a len obmedzene z Kníničiek po poľnej ceste naproti odbočke do Rozdrojovíc.

 Okolitá krajina 
Vzhľadom na ľahkú dostupnosť a zachovaný prírodný ráz okolia je letisko častým cieľom peších prechádzok miestnych obyvateľov a pozdĺž letiska vedú aj hojne užívané cyklistické trasy. V susedstve letiska sa nachádzajú prírodné pamiatky Netopýrky, Medlánecké kopce a Medlánecká skalka. Lesy na severe sú súčasťou prírodného parku Baba.

 Syslia rezervácia 
Pravidelné kosenie trávneho porastu vytvára vhodné podmienky pre život a rozmnožovanie kriticky ohrozeného živočíšneho druhu – sysľa pasienkového. Lokalita patrí k desiatke najdôležitejších tuzemských lokalít s výskytom tohto živočícha, ktorého početnosť bola v roku 2008 odhadnutá na 130 jedincov.http://www.akmedlanky.cz/ochrana-prirody/ Syslia rezervácia na stránkach Aeroklubu

 Galéria 

 Referencie 

 Iné projekty 

 Externé odkazy 
 Stránky Aeroklubu Medlánky 
 Webkamera na LKCM

 Letisko Medlánky do leteckých simulátorov - rozsiahla fotogaléria z letiska

 Zdroj 

Medlánky
Kategória:Brno-Komín
Kategória:Brno-Medlánky
Kategória:Doprava v Brne
Kategória:Stavby v Brne